BERDASARKAN SIRI ASLI DOCTOR FOSTER
3 MINGGU LALU
Nah.
Betul
kamu tak nak tukar sekolah?
Daripada cuba menyesuaikan diri di tempat baru,
saya nak cuba hadapinya.
Mak gembira kerana kamu berjaya
temui keberanian.
Nah.
- Ayah. - Dah pulang?
Sedapnya bau!
Hei.
Ikan panggang kegemaran ayah.
Ayah lapar.
Cuci tangan dulu!
Biar saya ambilkan nasi.
Itu pun ayah tak ingat. Patutlah selalu sangat kena marah.
Mak kamu buat begitu kerana dia sayangkan ayah.
- Mengarut. - Ya.
Memang betul.
Nampak tak?
Aduhai.
Tengok muka dia.
- Jom makan. Ayah lapar. - Okey.
Jadi…
Semua okey di sekolah?
Sama saja.
Macam mana dengan kerja hari ini?
Oh, ya.
Saya perlu ke China Selasa depan.
- Apa? - Yakah?
Ada berita baik?
Kali ini…
saya positif.
Nampaknya ayah kamu mungkin akan berjaya.
Apa ayah akan belikan untuk saya?
Kamu nak apa?
Apa patut ayah belikan untuk kamu?
Saya cuma perlukan ayah.
Jun-yeong, hebatnya.
Ayah cuma perlukan mak kamu.
Saya dah kenyang.
Okey, pergilah berehat.
PADAM 1 ITEM
PADAM
PADAM 1 ITEM
PADAM
PADAM 267 GAMBAR
GALERI KOSONG
Helo Ye-rim.
Saya nampak lampu rumah awak menyala.
Bila awak balik?
Awak tak apa-apa?
Saya bersyukur Jun-yeong bertahan dengan baik.
Kini semuanya dah berakhir.
Awak pula apa khabar, Ye-rim?
Mak.
Kamu nak wang saku?
Boleh juga.
Kamu nak jumpa siapa?
Rahsia.
Pulang sebelum makan malam, okey?
Nah.
Saya akan telefon jika lewat.
BAHASA INGGERIS UNTUK ORANG BARU
Ini lebih sesuai dengan tahap awak.
Ada banyak gambar.
Awak pandang rendah kepada saya?
Awak banyak ponteng sekolah.
Awak perlu bekerja keras untuk kejar yang lain.
Awak beli apa?
STRATEGI UNTUK KE UNIVERSITI
Berlagak.
Saya dah pilihkan buku jadi awak belanja aiskrim.
Helo.
- Helo. - Helo.
- Selamat datang. - Helo.
Ini nampak cantik.
Helo.
Dr. Ji.
Saya dengar awak dah kembali.
Apa khabar? Hae-gang sihat?
Sudah tentu.
Saya harap awak dan Jun-yeong juga sihat. Saya pergi dulu.
Tunggu.
Awak masih tak selesa dengan saya?
Taklah.
Anak-anak kita dah berbaik,
tiada sebab untuk saya rasa tak selesa.
Jika awak tersinggung dengan kejadian itu,
saya minta maaf.
Aduhai.
Kita buang yang keruh, ambil yang jernih
dan berbaik seperti dulu, okey?
Saya pergi dulu.
Helo.
Patutkah saya ucap tahniah
atau patutkah saya puji awak?
Apa pun,
saya kagum dengan kecekalan awak.
Jika awak maksudkan kepulangan saya, tiada apa yang hebat pun.
Keputusan saya untuk kembali adalah kerana anak saya.
Awak tak perlu merendah diri.
Saya tahu siapa pengaruh terbesar yang menyebabkan keluarga Pengerusi Yeo
meninggalkan Gosan.
Saya yakin semua wanita di bandar ini amat berhati-hati
untuk pastikan awak tak tersinggung.
Tapi, bukankah lebih baik jika biarkan saja semuanya
berlaku seperti yang telah ditentukan tanpa perlu memaksa?
Dalam apa jua jenis hubungan, kita pasti akan terluka
jika kita terlalu obses.
Saya harap perkara begini takkan berulang lagi.
Tentu awak pun dah serik.
Macam mana? Kamu suka?
Lepas ini saya nak pilih sendiri.
Teruk sangatkah?
Mak tahu siapa yang paling tak bergaya di sekolah?
- Siapa? - Murid yang bajunya dipilih oleh ibunya.
Amboi, maksud kamu, kamu dah besar?
Mak akan pulangkan baju ini.
Tak perlulah. Ia taklah teruk sangat.
Okey. Lepas ini kamu boleh beli sendiri.
Mulai minggu depan saya ingin ke pusat tuisyen semula.
Kamu tak perlu paksa diri.
Kamu boleh berehat selama yang kamu nak.
Itu lebih elok daripada kebosanan.
Ada yang sedang buat persiapan untuk ke kolej.
Okey.
Mak akan daftarkan untuk kamu.
Mak masih di situ?
Jun-yeong.
Bacalah.
Awak buat apa?
Maaf.
Tidurlah.
Segelas lagi.
Baiklah.
SON JE-HYUK
Awak okey?
Dah makan?
Kenapa tak hubungi saya?
Awak masih belum cari rumah baru?
Sampai bila awak ingin terus tinggal di sini?
Awak datang untuk berleter?
Lewat malam begini?
Saya jual mahal sekali
tapi lama betul awak merajuk.
Jadi?
Maksud saya…
Saya rasa jengkel awak mengalah
begitu cepat.
Jadi?
Saya risau jika awak tak sihat.
Itu saja?
Saya rindukan awak.
Saya juga.
Saya minta maaf.
Awak tak perlu cakap apa-apa.
Biar saya peluk awak sekejap.
Jun-yeong!
Kamu dah siap?
1 MINGGU LALU
Kacaknya anak mak ini.
Gincu mak terang sangat.
Yakah?
Patutkan mak sapu warna lebih lembut?
Tak perlu. Maksud saya, mak cantik.
Tahniah sebab bersatu semula.
Tahniah.
Buat saya segan saja.
Saya dah pesan tak perlu perbesarkan hal ini. Tak sangka betul.
Apa?
Lepas ini ada jamuan besar-besaran.
Tapi tak apalah sebab buah hati saya segan.
Kamu berdua berjaya hadapi dugaan ini
dan saling memaafkan. Itu bukan perkara yang mudah.
Kamu berdua memang patut diraikan.
Jadi awak tak patut rasa segan, Ye-rim.
Terima kasih.
Terima kasih,
semua.
Tahniah atas kepulangan awak ke Gosan.
Syukurlah.
Yang tinggal cuma hari bahagia saja, betul tak?
Terima kasih kerana risaukan kami.
Sebagai tanda terima kasih, kami akan hidup dengan lebih baik.
Jun-yeong juga setuju.
Beritahulah saya jika awak perlukan bantuan.
Awak juga, Jun-yeong.
Mak, nak keluar sekejap.
Kamu nak ke mana?
Tandas.
Jangan risau. Semuanya akan okey.
Awak ada dengar berita tentang Tae-oh?
Tak ada langsung.
Tentu dia dah tinggalkan bandar ini.
Adakah dia akan muncul semula?
Betul juga. Tak ada siapa yang terserempak dengan dia.
Kenapa?
Tak ada apa-apa.
Sedapnya.
Ya.
Pesanlah lagi.
Saya dengar ia menyeronokkan.
Mengada-adalah.
Hidangan tadi sedap, bukan?
Ya.
Kita bertiga patut keluar bersama.
Okey. Kita boleh berjumpa di rumah saya.
Okey.
Jun-yeong, jumpa lagi.
- Selamat jalan. - Okey.
Saya balik dulu.
- Hati-hati. - Selamat jalan.
- Selamat malam.
Apa kata kita sambung di tempat lain?
Kami pun nak balik. Kamu berdua pergilah.
Terima kasih untuk makan malam tadi.
- Jumpa lagi. - Ya.
Seon-u, jaga diri. Jun-yeong, awak juga.
Selamat jalan.
Naiklah. Biar saya hantar.
Rumah kami dekat saja. Kami akan berjalan kaki saja.
Jumpa lagi, Dr. Kim.
Kalau begitu, baiklah.
Jumpa lagi, Jun-yeong.
- Selamat jalan. - Okey.
Nak balik?
Okey.
Seronoknya malam ini.
- Betul tak? - Ya.
Kenapa?
Tak ada apa-apa.
Saya seronok tadi.
Terima kasih.
Saya tak pernah sangka
saya akan dapat berjalan bersama awak lagi seperti ini.
Saya ingatkan ia akan berakhir begitu saja.
Saya suka cuaca hari ini.
Tanpa awak,
saya tentu akan hidup sengsara.
Awak penyelamat saya.
Awak dah selamatkan saya.
Saya takkan lepaskan tangan ini lagi.
Mengarut saja. Saya tak selamatkan awak.
Kita bertanggungjawab untuk selamatkan hidup kita sendiri.
Sama seperti awak,
saya tersedar selepas kehilangan awak.
Saya sedar
saya amat mencintai awak.
Sebab itu saya nak cuba.
Kata orang, berkahwin menyesal, tak berkahwin pun menyesal juga.
Alang-alang dah berkahwin sekali, apa salahnya kali kedua?
Isteri saya seorang yang mengagumkan.
Dr. Kim nampak baik, bukan?
Saya rasa dia sukakan Seon-u.
Sebenarnya, baru-baru ini saya rasa saya ternampak Tae-oh.
Apa?
Saya nampak sekilas saja, jadi saya tak pasti.
Sebab itu saya tak beritahu. Saya tak nak mereka bimbang.
Patutkah saya beritahu tadi?
Entahlah.
Kenapa?
Tak ada apa-apa. Mari masuk.
Selamat malam.
Okey.
Alamak, saya dah lewat.
Saya dah lewat!
- Sayang! - Apa?
Jangan lupa kopi awak ini.
- Terima kasih. - Kopi ini panas. Hati-hati.
Saya pergi dulu.
- Hati-hati memandu. - Okey.
Jun-yeong!
Helo, Pn. Ji.
Saya pergi dulu.
Apa…
Kenapa mak datang? Saya boleh jalan kaki saja.
Kenapa No-eul pergi begitu saja?
Mak baru bercadang ingin belanja kamu berdua tteokbokki.
Tak perlulah.
Kenapa?
Ada apa?
Aduhai.
Buat sementara waktu ini biar mak hantar dan jemput kamu.
Mak tak perlu bimbang lagi.
Mak bosan duduk di rumah saja.
Okey.
Saya nak ke tandas.
Mak?
Ya?
Jangan hubungi dia.
Tak perlu tahu dia di mana atau kenapa dia buat begini.
Jangan terpedaya dan abaikan saja.
Jika berulang lagi, hubungi polis.
Gambar perkahwinan?
Tak buat pun tak apa. Awak tak rasa ia leceh saja?
Waktu itu saya tiada apa-apa langsung
tapi saya terdesak kerana tak nak kehilangan awak.
Majlis perkahwinan kita ala kadar saja.
Gaun itu dibeli dengan bayaran ansuran tiga bulan.
Mungkin ada dalam almari.
Awak tahu tak, vel itu saya beli dari kedai dalam talian.
Sebab itulah saya nak kita ambil gambar perkahwinan sekali lagi.
Awak boleh pakai apa saja dan tetap nampak cantik.
Tapi saya nak awak pakai gaun pengantin yang cantik.
Patutkah kita buat begitu?
Jomlah sebelum terlewat.
Bukannya perkara besar pun.
Kita patut buat lebih awal. Kenapa kita bertangguh sampai sekarang?
Kalau begitu, saya perlu dapatkan rawatan penjagaan kulit terlebih dahulu.
Awak tak perlu buat begitu.
Alang-alang nak buat begini,
kita buat setiap sepuluh tahun.
Jun-yeong juga makin dewasa.
Kita patut ambil gambar
kita bersama-sama dimakan usia. Kita patut rekodkannya.
Kerana setiap saat kita bersama amat berharga.
Hingga Jun-yeong berkahwin
dan kita menimang cucu?
Tentulah.
Walaupun bergelar nenek nanti, saya yakin awak tetap cantik.
- Kenapa? - Nampaknya
tak sia-sia saya jadikan awak seorang yang berhemah.
Biar betul?
Awak nak ke mana? Berani awak layan suami awak begini?
Seon-u, masakan awak memang sedap.
Banyaknya saya makan.
Kenapa masak banyak sangat?
Saya pun tak perasan.
Saya gembira awak cakap sedap.
Mak kebosanan di rumah.
Dia siap cadangkan kami buat kimchi.
Mak cik percaya tak?
Saya rasa kerja rumah sesuai dengan saya.
Mungkin saya patut tukar pekerjaan saya.
Sebelum itu, saya patut paksa awak kembali ke hospital. Betul tak?
Ya. Tolonglah.
Saya ke bilik dulu.
- Jumpa lagi. - Selamat malam, Jun-yeong.
Mari minum kopi.
Okey.
Saya gembira melihat Jun-yeong makin ceria.
Saya rasa dia ada teman wanita.
Yakah? Comelnya.
Tentu awak sedih.
Saya gembira dia okey.
Saya harap akan terus begini.
Saya yakin dia tak apa-apa.
Dia ada seorang ibu yang hebat. Jangan risaulah.
Awak cuma perlu pastikan awak kuat.
Betul.
Seon-u, sebenarnya
beberapa hari lalu Je-hyuk rasa dia ternampak Tae-oh.
Di mana?
Di bar yang selalu dikunjunginya dekat pejabat.
Katanya dia tak pasti.
Tapi saya rasa eloklah awak tahu.
Tentu dia minum setiap hari.
Adakah Tae-oh ingin musnahkan dirinya
sama seperti ayahnya sebelum dia meninggal dunia?
Adakah dia sengaja ke sana?
Tentu dia ke sana kerana dia dah biasa ke bar itu.
Saya tak fikir dia ke sana untuk buat sesuatu terhadap Je-hyuk.
Betul. Lagi pun, Je-hyuk tak pasti jika itu dia.
Yang penting, dia tak ada di Gosan.
Betul.
Hei, jangan fikir lagi.
Apa pun, pandailah dia uruskan hidupnya.
Walaupun tentu akan ambil masa.
Betul. Saya harap dia akan sedar dan perbaiki hidupnya.
Supaya kami tak perlu berjumpa lagi.
Jangan risaulah.
Saya letak dulu.
Okey, saya faham.
Okey.
Seronok di rumah Seon-u?
Ya.
Siapa itu?
Kawan kolej saya.
Kami tak rapat pun,
tiba-tiba dia telefon.
Awak tak mengantuk?
Saya nak baca buku dulu.
Awak nak teh?
Boleh juga.
Buku apa itu?
Apa?
Sayang.
Awak buat apa?
Saya ingatkan saya dah okey.
Saya tahu perkara ini dah berlalu
dan awak takkan ulangi kesilapan yang sama.
Saya tahu.
Tapi sebenarnya,
saya tak okey.
Saya takkan okey.
Saya sentiasa mencurigai awak.
Saya risau.
Dan walaupun saya cuba, saya tak boleh buang ia dari fikiran saya.
Saya tak boleh maafkan awak.
Saya harap saya boleh benci awak.
Tapi kerana saya sayang awak…
Kerana saya tahu saya cintakan awak
dan itu membuatkan saya lebih terseksa.
Macam mana jika saya terus begini?
Macam mana jika saya gagal memaafkan awak
dan sentiasa teringat
dan menyeksa awak untuk seumur hidup?
Saya okey.
Kamu takkan ke mana-mana, bukan?
Ya. Jangan risau. Pergilah.
Kalau nak jumpa kawan, ajaklah mereka datang ke rumah.
Berhenti risau tentang saya. Fikirlah tentang diri mak pula.
Mak ingin terus menganggur?
Jun-yeong…
Jangan risau. Awak boleh mula bertugas.
Pejabat awak masih sama seperti dulu.
Janganlah buat Pengarah Gong runsing lagi.
Terima kasih.
Oh, ya.
Tentang Tae-oh…
Nampaknya dia masih di sini.
Ingat Woo Ho-sang?
Kenalan saya.
Katanya dia juga terserempak dengan Tae-oh.
- Di mana? - Di Gosan.
Dia nampak tak terurus
dan bertengkar dengan pemilik gerai kerana minum tak bayar.
Kerana rasa kasihan, dia tolong bayarkan.
Tapi Tae-oh menghilang begitu saja.
Bila kejadian itu?
Seminggu yang lepas.
Apa kata awak cari dia?
Saya risau jika dia akan timbulkan masalah.
Buat apa saya nak buat begitu. Tentu dia dah sedar.
Mak.
Kamu di rumah?
Ya.
Semua okey?
Ya.
Bila mak akan pulang?
Mak akan pulang selepas beli barang dapur.
Okey.
Jun-yeong. Mak dah balik.
Jun-yeong.
Jun-yeong?
ANAK
Jun-yeong ada dengan saya.
PANGGILAN LEE TAE-OH
Tae-oh?
Seon-u.
Maafkan saya.
Jun-yeong ada dengan awak?
Ya.
Dia ada bersama saya.
Awak di mana?
Sebenarnya…
Saya rindu kepada Jun-yeong.
Saya cuma nak jumpa dia.
Itu saja, Seon-u.
Maafkan saya.
Saya tahu. Saya faham.
Dia okey, bukan?
Semua okey?
Saya akan ke sana.
Kita jumpa dulu, okey?
Apa kata kita makan bersama?
Betul. Kita bertiga
boleh makan bersama dan berbincang.
Tae-oh.
Awak dengar tak?
Helo?
Adakah…
awak akan jumpa saya?
Ya.
Tentulah.
Jun-yeong juga pasti akan setuju.
Dia ada…
di sebelah awak, bukan?
Biar saya tanya dia.
Biar dia jawab sekejap.
Helo?
Tae-oh?
Tae-oh!
Waktu ayah sebaya kamu,
datuk kamu tinggalkan rumah.
Dan dia tak pernah pulang
sehinggalah dia mati.
Ayah tak mahu kamu jadi seperti ayah.
Ayah tak nak tinggalkan kamu.
Kerana jika terpisah,
kamu akan fikir ayah buang kamu.
Ayah tak sanggup.
Kerana ayah tak pernah buang kamu.
Itu saja permintaan ayah, Jun-yeong.
Kamu okey?
Dia minta saya teman sekejap.
Katanya dia tak tahu apa dia akan buat jika dia bersendirian.
Sebab itu saya ikut.
Saya nak dia tahu sesuatu.
Seon-u.
Saya tak ada niat lain.
Tolong jangan salah faham.
Naik kereta.
Mak?
Mari pergi makan.
Itu rancangan kita, bukan?
Awak minum arak?
Ya, sedikit.
Selamat menjamu selera.
Makanlah.
Jun-yeong, makanlah.
Nah.
Awak apa khabar?
Maaf.
Beberapa hari lepas saya nampak…
kamu berdua…
makan di sini.
Saya sepatutnya ada bersama.
Saya yang sepatutnya duduk di sebelah awak.
Saya sepatutnya ada bersama keluarga…
dan kawan-kawan saya.
Apa gunanya ayah cakap begitu sekarang?
Ayah yang musnahkan segalanya.
Jun-yeong…
Kenapa kita perlu makan bersama?
Buat saya rasa marah saja.
Mak cuma rasa kamu patut beri peluang untuk dia cakap apa yang perlu.
Barulah kita boleh mulakan hidup baru.
Kita bertiga.
Betul.
Kita mulakan hidup baru.
Lupakan semua kesilapan yang kita dah buat.
Saya akan maafkan awak, jadi maafkanlah saya.
- Apa? - Demi Jun-yeong.
Sebagai ibu bapa Jun-yeong, mari kita buat yang terbaik.
Awalnya tentu sukar,
tapi jika sama-sama berusaha, Jun-yeong akan lebih stabil.
Kita boleh kembali seperti waktu dulu.
- Tak. - Kita akan jadi sekeluarga semula.
Awak tahu itu tak mungkin berlaku.
Saya ada skrip baru.
Saya yakin saya boleh dapatkan pelabur.
Kalau awak tak nak saya teruskan,
saya akan berhenti menulis dan cari kerja lain.
Kita perlu bertolak ansur demi kehidupan yang lebih baik.
Cukup. Saya cakap, cukup.
Hubungan kita dah berakhir.
Semuanya dah berakhir.
Sejak awal lagi,
hanya awak saja untuk saya.
Tapi apabila saya sedar, dah terlewat.
Terimalah saya semula, Seon-u.
Itu juga kemahuan awak. Bukankah itu sebabnya kita di sini?
Mak, betulkah? Mak akan terima ayah semula?
Tak mungkin.
Mustahil.
Awak masih tak sedar diri, menyelinap di sekitar kami
dan membuatkan hidup kami tak tenang.
Sebab itu saya beri awak peluang untuk tamatkannya di depan anak kita.
Tapi awak ingin rosakkan peluang ini?
Tae-oh, awak memang teruk.
Ini saja yang awak mampu buat?
Saya dah tiada apa-apa lagi.
Saya dah hilang segalanya.
Berilah saya satu saja peluang.
Bukankah itu apa yang keluarga buat?
Kalau awak ingin teruskan semua ini, lebih baik awak mati saja!
Saya akan bantu awak hingga awak lebih stabil.
Saya datang bukan untuk wang.
Jangan buat saya rasa lebih terhina.
Ini mungkin kali terakhir awak jumpa Jun-yeong.
Awak nak ia berakhir begini saja?
Sekurang-kurangnya untuk Jun-yeong,
tolonglah perbaiki diri awak.
Itulah satu-satunya yang awak boleh buat
untuk Jun-yeong.
Jom.
Jom balik.
Ucap selamat tinggal.
Jun-yeong.
Jangan jadi seperti ayah.
Orang yang paling berharga adalah orang yang ada di sisi kamu.
Tapi jika kamu terlupa,
kamu akan jadi seperti ayah.
Jika kamu lupa
orang yang paling menyayangi kamu,
kamu akan hilang segalanya.
Kamu perlu ingat, faham?
Kamu boleh lupakan ayah.
Ayah takkan tunjukkan muka lagi.
Ini…
kali terakhir kita berjumpa.
Kalau tak ada apa-apa lagi, kami nak pergi.
Ayah!
Dia yang meremukkan hati saya.
Musuh yang saya bunuh.
Awak yang teramat saya benci
dan yang pernah saya cintai sepenuh jiwa raga saya.
Dialah musuh, dialah rakan seperjuangan.
Dialah kawan baik dan musuh ketat saya.
Suami saya.
Apakah
pilihan yang sepatutnya saya buat?
Adakah saya mempunyai pilihan?
Wujudkah sekurang-kurangnya satu peluang
untuk membetulkan apa yang salah?
Jun-yeong!
Perkara yang saya genggam erat selama ini
semuanya sia-sia dan tak bermakna.
Ketika saya tersedar,
semuanya dah pun terlewat.
Saya…
kehilangan sesuatu yang paling penting buat diri saya.
1 TAHUN KEMUDIAN
Selamat jalan.
Bila dia datang,
- tolong beritahu saya singgah. - Baiklah.
Terima kasih.
BABAK 7 DI LUAR RUMAH
Jun-yeong pula?
Masih tak ada berita?
BABAK 8
Dr. Ji, pesakit awak dah sampai.
- Apa? - Pesakit dah sampai.
Okey.
Seon-u, lama tak dengar khabar.
Apa khabar?
Masih tak ada berita
tentang Jun-yeong?
Keadaan saya di sini boleh dikatakan semakin stabil.
- Selamat datang. - Helo.
- Pelanggan tetap juga dah bertambah. - Awak datang.
- Ya. - Apa boleh saya bantu?
Awak nak makan kek?
Taklah. Saya tengok saja.
Jom balik.
Jom. Saya lapar.
Saya tak menyesal dengan keputusan saya.
UNDANG-UNDANG MUZIUM SENI
Jika saya lebih jujur lagi,
saya cuba untuk tak menyesal.
Kerana hidup kita
adalah hasil keputusan pilihan yang kita buat.
Ini preskripsi ubat.
Terima kasih.
Ketika awak baca e-mel ini,
saya harap awak akan lebih tenang.
Tunggu sebentar.
Awak di sini.
- Helo, doktor. - Hai.
- Bawakan fail dia. - Okey.
- Silakan. - Ya.
Saya perlu hadiri seminar di sekolah pada empat hari bulan.
Tolong periksa berapa ramai pesakit saya untuk hari itu.
Baiklah.
Ada dua orang. Choi Suk-yeong dan Jung Nam-sik.
Pastikan mereka datang sebelum seminar.
Baiklah.
Suruh pesakit seterusnya masuk.
Baiklah.
Dr. Ji, lama tak jumpa.
Oh, tuhan.
Awak nampak sihat.
Tak semua boleh dilihat dengan mata kasar
tapi buat seketika saya okey.
Tapi,
ia tak memadai hanya dengan usaha saya seorang saja.
Sebaik saja saya kita leka,
hidup tak pernah gagal untuk beri kejutan.
Hidup ini adalah kegelisahan berterusan.
Betul tak, doktor?
Ya.
Semoga semua berjalan lancar.
Pesakit saya sedang menunggu.
Hidup ini terlalu pendek untuk kita hidup demi orang lain.
Dan orang tak berminat dengan kesengsaraan orang lain.
Selama ini awak dah menyesal dan menyalahkan diri awak.
En. Ha Dong-sik dah sampai?
En. Ha Dong-sik?
Saya harap kini awak dah maafkan segalanya
dan lebih penting lagi,
diri awak sendiri.
PENGHANTARAN GOSAN
- Helo! - Helo.
Helo.
PUSAT KAUNSELING REMAJA LARI RUMAH
MAKLUMAT AKTIVITI SOKONGAN KAUNSELING
Walaupun saya cuba,
perkataan "maaf" terasa terlalu berat untuk diungkapkan.
KEMBALI KE PANGKUAN KELUARGA TERCINTA
KAMI AKAN BERUSAHA UNTUK MENEMUKAN PUAN DENGAN ANAK PUAN
RUMAH KEBAJIKAN, POLIS DAN ORGANISASI BERKAITAN SEDANG BERUSAHA KERAS
Kerana saya sedar,
untuk memaafkan seseorang
adalah sama angkuh dengan menilai seseorang.
Saya cuma
menghabiskan masa yang diberikan di tempat yang sepatutnya.
Sambil menantikan kepulangan anak saya.
Berharap pada harapan yang tak pasti.
Mengharungi perasaan gelisah.
Mengetepikan keangkuhan diri yang percayakan peraturan
penghakiman serta tanggungjawab adalah ketentuan saya sendiri
mungkin perkara terbaik untuk saya lakukan.
Berpisah dengan pasangan hidup
setelah bersama untuk tempoh yang begitu lama
sama seperti memotong anggota badan kita sendiri.
Kesakitan itu akan terus menghantui kedua-duanya.
Dalam dunia suami isteri,
istilah pesalah dan mangsa
bukanlah sesuatu yang boleh ditentukan secara hitam putih.
Sambil mengenang segala kesilapan perit yang kita lakukan
dan…
menempuh hari-hari memastikan diri tak ditenggelami kesengsaraan…
mungkin,
peluang untuk menebus segalanya akan tiba juga.
Saat untuk saya memaafkan diri saya.
Kamu dah balik.
TERIMA KASIH KERANA MENONTON THE WORLD OF THE MARRIED
Terjemahan sari kata oleh Hazizah Ali